Menschlich vernunst gar svnder var
Menschlich vernunst gar svnder var·
prise ich sit si erkennen kan·
mit sinnen ob ein rede si·
gezeme vnd vollekomen·
vnd ob si si valsch alder war·
gezieret vngezieret dan·
si hat der siben kvnste dri·
von rede also genomen·
die ander vier vns maze geben·
mit zal dú erst vns ellú ding wol misset·
dv́ ander sleht ruch krvmb vnd eben·
kvrz lang breit smal hoh tief· mt maze wisset·
dú dritte menschen stimme keret·
zesange vf abe nv mite· nv oben nv vnden
der himel ordenvnge vns leret·
dú leste also sint siben kv́nste fvnden·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse